న్యూఢిల్లీ: ఆల్వార్లో గో సంరక్షకుల పేరిట కొందరు వ్యక్తులు ఓ ముస్లిం వ్యక్తిని కొట్టిచంపిన ఘటనపై రాజ్యసభలో విపక్షాలు ఆందోళన కొనసాగిస్తున్నాయి. ఈ ఘటనపై విచారణ జరిపించాలనీ... కేంద్రహోంమంత్రి పార్లమెంటులో వివరణ ఇవ్వాలని కాంగ్రెస్ సభ్యులు పెద్దపెట్టున నినాదాలు చేశారు.  సభను వాయిదావేయాలంటూ పట్టుపట్టడంతో... రాజ్యసభ డిప్యూటీ చైర్మన్ కురియన్ ఓ దశలో తీవ్ర ఆగ్రహం వ్యక్తం చేశారు. కాంగ్రెస్ బాధ్యతా రహితంగా ప్రవర్తిస్తోందనీ... కనీసం సభాధ్యక్షుడి స్థానాన్ని కూడా గౌరవించడంలేదని పేర్కొంటూ సభను వాయిదా వేసే ప్రసక్తే లేదని తేల్చి చెప్పారు. విపక్ష సభ్యులు పోడియం చుట్టుముట్టి నినాదాలు హోరెత్తించడంతో గందరగోళం నెలకొంది. కాగా ఆల్వార్ ఘటనను మతానికి ముడిపెట్టవద్దంటూ పార్లమెంటరీ వ్యవహారాల మంత్రి ముక్తార్ అబ్బాస్ నక్వీ పేర్కొన్నారు. దీనిపై కేంద్ర హోమంత్రి రాజ్నాథ్ సింగ్ సోమవారం పార్లమెంటులో ప్రకటన చేస్తారని వెల్లడించారు. కాగా హోంమంత్రి ఇవాళే దీనిపై పార్లమెంటులో మాట్లాడాలంటూ విపక్షాలు పట్టుబట్టాయి.
newdhilly: alwarlo goo samrakshakula paerita kondaru vyaktulu oo muslim vyaktini kottichampina ghatanapai rajyasabhalo vipakshaalu aandolana konasaagistunnaayi. ee ghatanapai vichaarana jaripinchaalanii... kendrahommantri paarlamentulo vivarana ivvaalani congress sabhyulu peddapettuna ninaadaalu chesaru.  sabhanu vaayidaaveyaalantuu pattupattadamtho... rajyasabha deputy chairman kurian oo dasalo teevra aagraham vyaktam chesaru. congress baadhyataa rahitamgaa pravartistondani... kaneesam sabhaadhyakshudi sthaanaanni kuudaa gowravinchadamledani perkontu sabhanu vaayidaa vese prasakte ledani telchi cheppaaru. vipaksha sabhyulu podium chuttumutti ninaadaalu horettinchadamto gandaragolam nelakondi. kaga alwar ghatananu mataaniki mudipettavaddantu parlamentary vyavahaaraala mantri muktar abbas nakvee perkonnaru. deenipai kendra homantri rajnath sing somavaram paarlamentulo prakatana chestaarani velladinchaaru. kaga hommantri ivaale deenipai paarlamentulo matladalantu vipakshaalu pattubattaayi.